Ανώτατη Στρατιωτική Διοίκηση Υποστήριξης Στρατού (Ελλάδα)

Η Ανώτατη Στρατιωτική Διοίκηση Υποστήριξης Στρατού «Θησέας» (ΑΣΔΥΣ) αποτελεί τον μοναδικό μείζονα σχηματισμό διοικητικής μέριμνας του Ελληνικού Στρατού. Η περιοχής ευθύνης στοιχίζεται βορείως της νήσου Λευκάδας και των διοικητικών ορίων της Στερεάς Ελλάδας και εκτείνεται νότια περιλαμβάνοντας ολόκληρη τη Στερεά Ελλάδα, την Πελοπόννησο και έχει ως νοτιότερο σημείο της τις Νήσους Κύθηρα και Αντικύθηρα. Εδρεύει στην περιοχή του Γουδή.

 Ιστορία 
Μέχρι το 1955 υπήρχε στην περιοχή της Αθήνας το Φρουραρχείο Αθηνών–Πειραιώς, ανεξάρτητη μονάδα που υπαγόταν στην Ανωτέρα Στρατιωτική Διοίκηση Αττικής και Νήσων (ΑΣΔΑΝ). Τον Μάιο του 1955 συγκροτήθηκε η Στρατιωτική Διοίκηση Αθηνών (ΣΔΑ), έπειτα από τη διάλυση του Φρουραρχείου Αθηνών–Πειραιώς. Το 1975 συγκροτήθηκε στον χώρο του Λεκανοπεδίου Αττικής η Διοίκηση Βάσης Συντήρησης (ΔΒΣ) η οποία ανέλαβε την ευθύνη της διοικητικής μέριμνας από τη ΣΔΑ.

Τον Απρίλιο του 1979 συγκροτήθηκε η Στρατιωτική Διοίκηση Εσωτερικού (ΣΔΕ) με την οποία συγχωνεύτηκε και η Διοίκηση Βάσης Συντήρησης (ΔΒΣ). Τον Αύγουστο του 1979 η ΣΔΕ μετονομάσθηκε πάλι σε ΣΔΑ. Η ΣΔΑ με την νέα της δομή ως σχηματισμός επιπέδου σώματος στρατού λειτουργούσε στην παρούσα θέση, από τον Νοέμβριο του 1979 μέχρι τον Απρίλιο του 2004. Την 1 Μαΐου 2004 η ΣΔΑ μετονομάσθηκε σε Ανώτατη Στρατιωτική Διοίκηση Υποστήριξης Στρατού (ΑΣΔΥΣ), στο πλαίσιο της αναδιοργάνωσης του Ελληνικού Στρατού. Από την 1 Ιανουαρίου 2005 της ανατέθηκε η συνολική ευθύνη υποστήριξης του Ελληνικού Στρατού ως ανώτατος σχηματισμός διοικητικής μέριμνας. Την 24 Φεβρουαρίου 2011 η ΑΣΔΥΣ μετονομάσθηκε σε ΑΣΔΥΣ «Θησέας», στο πλαίσιο της διατήρησης της ιστορικής μνήμης.

 Έμβλημα 
Το έμβλημα της απεικονίζει τον Θησέα. Στην κορυφή του θυρεού υπάρχει το ρητό «ΑΛΚΗ ΚΡΑΤΟΣ ΕΣΤΙ ΜΕΓΙΣΤΟΝ».

 Διάρθρωση 
Η Ανώτατη Στρατιωτική Διοίκηση Υποστήριξης Στρατού «Θησέας» (ΑΣΔΥΣ) εδρεύει στου Γουδή και εποπτεύει:
 Τη Διοίκηση Υποστήριξης Βάσης (ΔΥΒ), με έδρα την Αθήνα.
 Τη Μεραρχία Υποστήριξης (ΜΕΡΥΠ), με έδρα τη Θεσσαλονίκη.
 Το Συγκρότημα Στρατηγικών Μεταφορών (ΣΣΜ), με έδρα τη Χαλκηδόνα.
 Την 4η Ταξιαρχία Υποστήριξης (4η ΤΑΞΥΠ), με έδρα την Ξάνθη.
 Την 6η Ταξιαρχία Υποστήριξης (VI ΤΑΞΥΠ), με έδρα τον Τύρναβο.
 Την 651η Αποθήκη Βάσεως Υλικού Πολέμου (651η ΑΒΥΠ), με έδρα τον Άγιο Στέφανο.
 Τη Διοίκηση Στρατιωτικών Εργοστασίων (ΔΙΣΕ), με έδρα την Αθήνα.
 Το 301ο Εργοστάσιο Βάσης (301 ΕΒ), με έδρα τους Αγίους Αναργύρους.
 Το 303ο Προκεχωρημένο Εργοστάσιο Βάσης (303 ΠΕΒ), με έδρα τη Λάρισα.
 Το 304ο Προκεχωρημένο Εργοστάσιο Βάσης (304 ΠΕΒ), με έδρα το Βελεστίνο.
 Το 306ο Εργοστάσιο Βάσης Τηλεπικοινωνιών (306 ΕΒΤ), με έδρα τις Αχαρνές.
 Το 307ο Προκεχωρημένο Εργοστάσιο Βάσης (307 ΠΕΒ πρώην 307 ΤΣΥΑΥ), με έδρα το Στεφανοβίκειο.
 Το 308ο Προκεχωρημένο Εργοστάσιο Βάσης (308 ΠΕΒ), με έδρα τη Θεσσαλονίκη.
 Το 691ο Βιομηχανικό Εργοστάσιο Βάσης (691 ΒΕΒ), με έδρα τον Αυλώνα.
 Το 700ο Στρατιωτικό Εργοστάσιο (700 ΣΕ), με έδρα το Κερατσίνι.
 Την 4η Μεραρχία Πεζικού, με έδρα την Τρίπολη.
 Το 2/39 Σύνταγμα Ευζώνων, με έδρα το Μεσολόγγι.
 Το 11ο Σύνταγμα Πεζικού, με έδρα την Τρίπολη.
 Το Κέντρο Εκπαίδευσης Διαβιβάσεων (ΚΕΔΒ), με έδρα το Χαϊδάρι.
 Το Κέντρο Εκπαίδευσης Μηχανικού (ΚΕΜΧ), με έδρα το Ναύπλιο.
 Το Κέντρο Εκπαίδευσης Εφοδιασμού Μεταφορών (ΚΕΕΜ), με έδρα τη Σπάρτη.
 Τη Σχολή Εκπαίδευσης Τεχνιτών Τηλεπικοινωνίας (ΣΕΤΤΗΛ), με έδρα τον Πύργο.
 Τα Στρατιωτικά νοσοκομεία
 Το 401ο Γενικό Στρατιωτικό Νοσοκομείο Αθηνών (401 ΓΣΝΑ), με έδρα την Αθήνα.
 Το 411ο Γενικό Στρατιωτικό Νοσοκομείο (411 ΓΣΝ), με έδρα την Τρίπολη.
 Το 417ο Νοσηλευτικό Ίδρυμα Μετοχικού Ταμείου Στρατού (417 ΝΙΜΤΣ), με έδρα την Αθήνα.
 Το 414ο Στρατιωτικό Νοσοκομείο Ειδικών Νοσημάτων (414 ΣΝΕΝ), με έδρα την Πεντέλη.
 Το 424ο Γενικό Στρατιωτικό Νοσοκομείο Εκπαίδευσης (424 ΓΣΝΕ), με έδρα τη Θεσσαλονίκη.

 Παραπομπές 

 Εξωτερικοί σύνδεσμοι 




Κατηγορία:Σώματα στρατού της Ελλάδας
Κατηγορία:Στρατιωτικοί σχηματισμοί της Ελλάδας
Κατηγορία:Ελληνικός Στρατός